TECHNINĖ SPECIFIKACIJA
Magneto terapijos aparatas (impulsinio elektromagnetinio  lauko (PEMF) sistema) – 1 kompl.

1. Pirkimo objektas. 
Perkančioji organizacija planuoja įsigyti magneto terapijos aparatą (impulsinio elektromagnetinio  lauko (PEMF) sistemą) - 1 (vieną)  komplektą (toliau- prekė (-ių), vykdant projektą „Sveikatos centrų sudėtyje teikiamų sveikatos priežiūros paslaugų modernizavimas Šiaulių miesto savivaldybėje, Nr. 09-022-p-0015)“. Finansavimo šaltinis – Europos Sąjungos fondų lėšos.
2. Bendrieji reikalavimai. 
2.1. Prekės turi būti naujos, nenaudotos. Gamykliškai atnaujinta („renew“, „refurbished“, „remarketed“) įranga ir jos priedai neleidžiami. Prekės turi būti pripažintos Lietuvos Respublikos teisės aktų nustatyta tvarka ir atitikti reikalavimus, patvirtintus Medicinos priemonių naudojimo tvarkos apraše, patvirtintame Lietuvos Respublikos sveikatos apsaugos ministro 2010 m. gegužės 3 d. įsakymu Nr. V-383 (su vėlesniais pakeitimais ir papildymais).
3. Dokumentai, pateikiami kartu su pasiūlymu: 
3.1. Tiekėjas kartu su pasiūlymu privalo pateikti šiuos skaitmeninius dokumentus (jų kopijas):
● ES atitikties deklaraciją (angl. EU Declaration of Conformity) arba lygiaverčius dokumentus patvirtinančius, kad siūloma Prekė atitinka Reglamento (ES) 2017/745 (MDR) dėl medicinos priemonių reikalavimus. 
● CE ženklinimą patvirtinančius dokumentus (sertifikatus).
[bookmark: _Hlk230246155]● Gamintojo techninę dokumentaciją (katalogą, brošiūrą, techninį aprašymą arba kitą gamintojo dokumentą), patvirtinančią siūlomos įrangos atitiktį visiems techninės specifikacijos reikalavimams. 
3.2.Tiekėjas pateiktoje dokumentacijoje privalo aiškiai nurodyti tikslią pateikto dokumento vietą (puslapį, skyrių ar eilutę), kurioje yra informacija, pagrindžianti konkretaus parametro atitiktį.
3.3. Dokumentų kalbos reikalavimai:
● Visi 3.1 punkte nurodyti dokumentai gali būti pateikiami lietuvių arba anglų kalba.
● Jei originalūs gamintojo dokumentai yra pateikiami kita užsienio kalba (ne lietuvių ir ne anglų), kartu privalo būti pateiktas jų vertimas į lietuvių arba anglų kalbą.
[bookmark: _Hlk231464934]● Tuo atveju, jei pateikti dokumentai yra anglų kalba, Perkančioji organizacija pasilieka teisę pirkimo procedūros metu arba prieš sutarties pasirašymą pareikalauti pateikti šių dokumentų vertimą į lietuvių kalbą, kurį tiekėjas privalo pateikti per 5 darbo dienas nuo reikalavimo gavimo dienos.
3.4. Jeigu oficialioje gamintojo dokumentacijoje nėra visos reikalaujamos Prekės charakteristikas patvirtinančios informacijos, tiekėjas atitinkamų parametrų pagrindimui gali papildomai pateikti gamintojo įgalioto atstovo oficialų patvirtinimą (raštu) arba kitus techninius dokumentus.
4. Tiekėjas kartu su Prekėmis turi pateikti dokumentus: 
● Prekių perdavimo-priėmimo aktą;  
● Prekių instaliavimo (sumontavimo) aktą; 
● įrangos naudojimo, techninės priežiūros instrukcijas lietuvių  kalba;
● saugos instrukcijas, užtikrinančias tinkamą Prekių naudojimą, atitinkantį technines charakteristikas, nurodytas Prekių gamintojo dokumentacijoje ir Sutarties prieduose.
5. Visoms nurodytoms konkrečioms medžiagoms ir / ar konkretiems pavadinimams, standartams, tipams, technologijoms ir pan. taikoma „arba lygiavertis“. Jei tiekėjas siūlo lygiavertį sprendimą, jis turi pateikti dokumentus, kurie aiškiai pagrįstų, kad siūlomos Prekės parametrai yra lygiaverčiai arba viršija techninėje specifikacijoje nustatytus reikalavimus.
6. Techninėje specifikacijoje nurodytos ribinės reikšmės („ne mažiau“, „ne daugiau“, „nuo... iki“) apima ir lygias reikšmes.
7.  Į pasiūlymo kainą turi būti įskaičiuotas transportavimas, pakavimas, pakrovimas, iškrovimas, išpakavimas, tikrinimas, pristatytos Prekės surinkimas, sumontavimas/instaliavimas perkančiosios organizacijos nurodytu adresu, Prekės paruošimas darbui ir suderinimas/išbandymas, medicinos Prekės paso užpildymas (jei toks reikalingas). 
Perkančiosios organizacijos personalo mokymai ne mažiau 2 darbuotojų, mokymo trukmė - ne mažiau kaip 2 val., jų darbo vietoje, per 5 darbo dienas nuo instaliavimo datos. Mokymai turi apimti saugų naudojimą, pagrindines terapines funkcijas, kasdienę priežiūrą, saugos reikalavimus. 
8. Prekės turi būti komplektuojamos su visais priedais ir jungtimis, reikalingomis tinkamam jos veikimui.
9. Garantinio aptarnavimo  ir priežiūros sąlygos:
9.1. Siūlomai įrangai turi būti suteikiama ne trumpesnė kaip 24 mėnesių garantija nuo Prekės perdavimo–priėmimo akto pasirašymo dienos.
9.2. Garantija turi apimti visas įrangos sudedamąsias dalis, programinę įrangą, aplikatorius bei kitus komplekte esančius priedus.
9.3. Tiekėjas privalo užtikrinti gedimų registravimą darbo dienomis nuotoliniu būdu (telefonu arba elektroniniu paštu).
9.4. Reagavimo į pranešimą apie gedimą terminas – ne vėliau kaip per 1 darbo dieną nuo pranešimo gavimo.
9.5. Jeigu gedimo neįmanoma pašalinti nuotoliniu būdu, tiekėjas užtikrina kvalifikuoto specialisto atvykimą į įrangos eksploatavimo vietą, ne vėliau kaip 2 darbo dienas.
9.6. Gedimai, atsižvelgiant į gedimo pobūdį ir reikalingų dalių tiekimo terminus, turi būti šalinami  ne ilgiau kaip per 10 darbo dienų, išskyrus atvejus, kai būtinas gamintojo tiekiamų dalių užsakymas ir tiekimo terminas pagrindžiamas dokumentais.
9.7. Jeigu Tiekėjas nepašalina prekės gedimų ilgiau kaip per 20 darbo dienų nuo pranešimo apie gedimą dienos ir nepateikia dokumentais pagrįsto gamyklinių dalių tiekimo vėlavimo įrodymo, Perkančioji organizacija turi teisę vienašališkai savo lėšomis organizuoti remontą, o Tiekėjas įsipareigoja pilnai kompensuoti visas su įrangos remontu susijusias išlaidas.
9.8. Garantiniu laikotarpiu visi remonto darbai, atsarginės dalys ir būtini programinės įrangos (firmware/software) atnaujinimai turi būti atliekami tiekėjo lėšomis.
9.9. Garantiniu laikotarpiu tiekėjas privalo atlikti gamintojo numatytas profilaktines technines patikras ir kalibravimą, jeigu tokie darbai yra numatyti gamintojo eksploatacijos dokumentacijoje.
9.10. Tiekėjas turi užtikrinti atsarginių dalių tiekimo galimybę ne trumpiau kaip 5 metus po garantinio laikotarpio pabaigos.
9.11. Garantinis laikotarpis pratęsiamas laikotarpiui, kurį įranga negalėjo būti naudojama dėl garantinio gedimo.
9.12. Kartu su įranga turi būti pateiktos naudojimo instrukcijos lietuvių kalba (pasiūlymų teikimo stadijoje gali būti pateikiama anglų kalba, tačiau pristatant įrangą privaloma pateikti vertimą į lietuvių kalbą) bei kontaktinė informacija garantiniam aptarnavimui.
10.  Perkamoms Prekėms yra taikomas reikalavimas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija patvirtinto aplinkos apsaugos kriterijų taikymo, vykdant žaliuosius pirkimus, tvarkos aprašo II skyriaus 4.4.4.4. p. „prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos“. 
[bookmark: _Hlk229728583]Siekiant užtikrinti žaliojo pirkimo reikalavimų kriterijų tiekėjas turi užtikrinti: garantiniu laikotarpiu visi gamintojo išleisti programinės įrangos (firmware) atnaujinimai turi būti diegiami nemokamai, taip pat tiekėjas užtikrina galimybę įsigyti siūlomos Prekės originalias (arba joms lygiavertes) atsargines dalis garantiniu laikotarpiu ir ne trumpiau kaip 5 (penkis) metus nuo Prekės garantinio laikotarpio pabaigos. Atitiktį šiam kriterijui tiekėjas patvirtina kartu su pasiūlymu pateikdamas tiekėjo pasirašytą deklaraciją (Laisvos formos deklaraciją dėl žaliojo pirkimo kriterijų išpildymo). Gamintojo oficialūs patvirtinimai ar paslaugų teikimo vadovai (Service Manual) gali būti pateikiami kaip papildomas įrodymas, tačiau jų nepateikimas pasiūlymo teikimo stadijoje nėra pagrindas atmesti tiekėjo pasiūlymą, jei tiekėjas prisiima šiuos įsipareigojimus pasirašydamas pasiūlymą.
11. Magneto terapijos aparatas (impulsinio elektromagnetinio  lauko (PEMF) sistema) – 1 kompl.
Funkciniai ir techniniai parametrai :

	[bookmark: _Hlk231229256]Eil. Nr.
	Parametras/Funkcija
	Reikalavimas
	Siūloma parametro reikšmė

	1.
	Gydymo metodai
	Žemo dažnio impulsinio magnetinio lauko terapija (PEMF / magnetoterapija).
	

	2.
	Magnetinio lauko forma
	Ne mažiau kaip viena terapinė magnetinio lauko forma (pvz. stačiakampė, sinusoidinė ar lygiavertė)
	

	3.
	Terapinės programos / indikacijos
	Magnetoterapijos programos ir (arba) terapiniai režimai, skirti raumenų ir kaulų sistemos būklėms, skausmui ir (arba) audinių gijimui, turi būti numatyti gamintojo medicininėje naudojimo paskirtyje ir (arba) naudojimo instrukcijoje.
	

	4.
	Aplikatorių palaikymas
	Aparatas turi palaikyti ir komplekte turėti ne mažiau kaip 3 skirtingų tipų aplikatorius, skirtus viso kūno, stambiųjų anatominių sričių ir lokalioms magnetoterapijos procedūroms.
	

	5.
	Kanalų skaičius
	Aparatas turi turėti ne mažiau kaip 2 nepriklausomai valdomus gydymo kanalus / išėjimus, leidžiančius vienu metu naudoti ne mažiau kaip du aplikatorius ir (arba) vykdyti dvi nepriklausomai valdomas magnetoterapijos procedūras.
	

	6.
	Intensyvumo reguliavimas
	Magnetinio lauko intensyvumas turi būti reguliuojamas rankiniu būdu ir (arba) automatiškai pagal pasirinktą programą / terapinį režimą.
	

	7.
	Dažnio reguliavimas
	Reguliavimo diapazonas turi būti ne siauresnis kaip nuo 1 Hz iki 80 Hz arba platesnis.
	

	8.
	Gydymo trukmė
	Gydymo trukmė turi būti reguliuojama ne siauresniame kaip 10–30 min. diapazone arba platesniame, su garsiniu arba vaizdiniu signalu procedūros pabaigoje.
	

	9.
	Valdymas ir sąsaja
	Integruotas ekranas arba lygiavertė valdymo ir informacijos pateikimo sąsaja, leidžianti pasirinkti ir (arba) nustatyti gydymo parametrus bei pateikianti informaciją apie atliekamą procedūrą.
	

	10.
	Gydymo režimai/programos
	● Aparatas turi turėti integruotas gamyklines magnetoterapijos programas ir (arba) terapinius režimus pagal gamintojo medicininę paskirtį. 
● Turi būti galimybė pasirinkti iš anksto nustatytas terapines programas arba individualiai nustatyti gydymo parametrus.
● Galimybė išsaugoti individualias naudotojo programas ir (arba) nustatymus – ne mažiau kaip 10.
	

	11.
	Speciali magnetoterapijos kušetė ir kūno aplikatorius
	Komplekte turi būti speciali procedūrinė kušetė skirta viso kūno magnetoterapijos procedūroms,  ir viso kūno magneteterapijai skirtas aplikatorius. 
● Viso kūno aplikatorius gali būti integruotas į kušetę, atskirai ant kušetės patiesiamas kilimėlis / čiužinys arba kitos konstrukcijos aplikatorius, skirtas viso kūno magnetoterapijai.
● Kušetės paviršius turi būti atsparus medicininėms dezinfekcijos priemonėms.
● Kušetės matmenys: ilgis ne mažiau kaip 180 cm, plotis ne mažiau kaip 53 cm.
● Kūno aplikatoriaus (kilimėlio/čiužinio) matmenys turi būti tinkami viso kūno magnetoterapijprocedūras, naudojant siūlomą kušetę.
	

	12.
	Solenoidas (žiedinis aplikatorius)
	Vidinis solenoido skersmuo – ne mažesnis kaip 60 cm. Solenoidas turi būti slankiojantis išilgai kušetės, t. y. konstrukciškai pritvirtintas taip, kad jį būtų galima perstumti išilgai kušetės į skirtingas gydymo zonas, jo nekeliant ir neperkeliant ant paciento gulėjimo paviršiaus. Solenoidas turi būti pritaikytas viso kūno, dubens ir stambiųjų sąnarių magnetoterapijos procedūroms..
	

	13.
	Lokalių aplikatorių komplektas
	Ne mažiau kaip 1 pora (2 vnt.) lokaliam magnetoterapijos taikymui skirtų aplikatorių (plokščių / diskų) su tvirtinimo diržais arba kitomis gamyklinėmis fiksavimo priemonėmis, užtikrinančiomis saugų aplikatorių fiksavimą ant paciento kūno.
	

	14.
	Magnetinio lauko indukcija
	● Lokalių aplikatorių maksimali magnetinio lauko indukcija – ne mažesnė kaip 3 mT. 
● Viso kūno aplikatoriaus (kilimėlio, čiužinio, solenoido ar lygiaverčio aplikatoriaus) maksimali magnetinio lauko indukcija – ne mažesnė kaip 2 mT (2000 µT), užtikrinanti terapinį poveikį pagal gamintojo medicininę paskirtį. 
●Tiekėjas turi pateikti gamintojo dokumentą, kuriame būtų nurodyta konkretaus siūlomo aplikatoriaus maksimali magnetinio lauko indukcija.
	

	15.
	Garantija
	Ne trumpesnė kaip 24 mėnesių garantija nuo įrangos perdavimo – priėmimo akto pasirašymo dienos visai tiekiamai įrangai ir jos priedams.
	

	16.
	Atitiktis medicinos priemonių reikalavimams
	Siūloma įranga turi atitikti Reglamento (ES) 2017/745 (MDR) arba lygiaverčių teisės aktų reikalavimus. Atitiktis pagrindžiama kartu su pasiūlymu pateikiama ES atitikties deklaracija ir, kai taikoma, atitikties sertifikatu.

